প্রকাশ্য রাস্তায় আইসিডিএস কর্মীকে অ্যাসিড হামলা

কোয়েল মন্ডল (গঙ্গাসাগর): আবারও প্রশ্নের মুখে রাজ্যের নারী নিরাপত্তা (Women safety) । কু- প্রস্তাবে সাড়া না দেওয়ায় এক আইসিডিএস কর্মীকে ( ICDS Staff) প্রকাশ্য বাজারে অ্যাসিড হামলার (Acid Attack) অভিযোগ প্রতিবেশী যুবকের বিরুদ্ধে।

ঘটনাটি ঘটেছে দক্ষিণ ২৪ পরগনার (Sourth 24 Pargana) সাগরের কৃষ্ণনগর বাজার (Krishnanagar Bazar) এলাকায়। স্থানীয় সূত্রে জানা যায়, ওই আইসিডিএস কর্মী কৃষ্ণনগর মধ্যপল্লি সেন্টারে কাজ করেন।

দীর্ঘদিন ধরেই প্রতিবেশী বাপি মাইতি তাঁকে কু প্রস্তাব দিচ্ছিল। কু-প্রস্তাবে রাজি না হওয়ায় গতকাল সন্ধে নাগাদ বাড়ি ফেরার পথে অ্যাসিড ছুড়ে পালিয়ে যায় ওই যুবক।

আরও পড়ুন: মেয়ের জন্মদিনে কেক নয়, ন্যায়ের দাবিতে পথে নামার বার্তা আরজি করের নির্যাতিতার মা-বাবার

অ্যাসিড লেগে গুরুতরভাবে জখম মহিলাকে তড়িঘড়ি উদ্ধার করে প্রাথমিক স্বাস্থ্য কেন্দ্রে নিয়ে যাওয়া হয় চিকিৎসার জন্য।

ঘটনার পর থেকে আতঙ্কিত আক্রান্ত মহিলা। ইতিমধ্যেই ওই অভিযুক্ত যুবকের বিরুদ্ধে সাগর থানায় একটি লিখিত অভিযোগ দায়ের করা হয়েছে।

গোটা বিষয়ের তদন্ত নেমেছে সাগর থানার পুলিশ। এখনও অধরা অভিযুক্ত।